แถลงการณ์กองทัพภาค 4 ประณามมือป่วนใต้
ประชาไท - 16 พ.ค.48กองทัพภาคที่ 4 ส่วนหน้า หน่วยเฉพาะกิจทักษิณ ออกแถลงการณ์ประณามการกระทำของผู้ก่อความไม่สงบในพื้นที่จังหวัดชายแดนภาคใต้ ตามที่กลุ่มผู้ก่อความไม่สงบได้ลอบวางเพลิงสถานที่ต่าง ๆ ไม่ว่าจะเป็น โรงเรียน บ้านเรือน ตู้โทรศัพท์ และสิ่งสาธารณประโยชน์ของประชาชน ในจังหวัดชายแดนภาคใต้ที่ผ่านมานั้น พบว่ากลุ่มผู้ก่อความไม่สงบ ลอบวางเพลิง เผาทำลาย แม้กระทั่งสถานที่ใช้เป็นห้องประกอบกิจทางศาสนา ( ห้องละหมาด ) ของผู้ที่นับถือศาสนาอิสลาม เผามหาคัมภีร์อันกุรอาน ที่เป็นแนวคำสอนอันยิ่งใหญ่ของศาสนาอิสลาม และห้องเรียนของเด็กนักเรียนมุสลิมที่เป็นผู้บริสุทธิ์ สร้างความเจ็บแค้นให้แก่พี่น้องประชาชนที่นับถือศาสนาอิสลามเป็นอย่างมาก และต่างประณามการกระทำของกลุ่มผู้ก่อความไม่สงบในครั้งนี้ และในอีกหลาย ๆ ครั้งที่ผ่านมา เป็นที่ชัดเจนว่ามิได้มีเจตนาต่อพี่น้องประชาชนทุกหมู่เหล่าทุกศาสนา กองทัพภาคที่ 4 ส่วนหน้า หน่วยเฉพาะกิจทักษิณ ขอขอบคุณพี่น้องประชาชนทุกหมู่เหล่าและทุกศาสนาที่พร้อมเพรียงกันออกมา แสดงพลังแสดงความกล้าหาญ แสดงจุดยืนต่อต้านการก่อความไม่สงบในทุกรูปแบบ โดยเจ้าหน้าที่ทุกคนในกองทัพภาคที่ 4 ส่วนหน้า หน่วยเฉพาะกิจทักษิณ พร้อมที่จะเผชิญหน้ากับผู้ก่อความไม่สงบและจะอยู่เคียงข้างประชาชนตลอดไป . 
ประชาไท - 16 พ.ค.48 กองทัพภาคที่ 4 ส่วนหน้า หน่วยเฉพาะกิจทักษิณ ออกแถลงการณ์ประณามการกระทำของผู้ก่อความไม่สงบในพื้นที่จังหวัดชายแดนภาคใต้ ตามที่กลุ่มผู้ก่อความไม่สงบได้ลอบวางเพลิงสถานที่ต่าง ๆ